নগরীর প্রায় অর্ধশত ঝুঁকিপূর্ণ ও পরিত্যক্ত ভবনে অসংখ্য মানুষ বসবাস করছে। ঝুঁকিপূর্ণ ভবনের মধ্যে ৩৪টিতে সিটি কর্পোরেশন চিহ্নিত চূড়ান্ত চিঠি দিলেও কার্যকর কোনো অগ্রগতি নেই। বর্ষা মৌসুমে এসব ঝুঁকিপূর্ণ ভবনে দুর্ঘটনার আশংকা করছেন খোদ নগর ভবনের কর্মকর্তারা। বিসিসি’র প্রধান পরিকল্পনা কর্মকর্তা নন্দিতা বসু জানান, ঝুঁকিপূর্ণ এসব ভবনে বিশেষ করে জনবহুল এলাকার ভবনগুলোতে বড় ধরনের দুর্ঘটনা ঘটতে পারে। তিনি ভবন মালিক ও বাসিন্দাদের এসব ভবনে বসবাস না করার পরামর্শ দেন।